open-index/open-wikipedia-markdown huggingface dataset:
Paul Barras

**Paul François Jean Nicolas, Barrasko bizkondea** (Fox-Amphoux, 1755eko ekainaren 30 &ndash; Chaillot, 1829ko urtarrilaren 29a) frantziar politikaria izan zen.

Nobleziako familia bateko kidea, 16 urterekin armadan sartu eta Indiara bidali zuten. Frantziako Iraultzan, iraultzaileen alde egon zen. Var departamenduko Konbentzio Nazionalako diputatu izan zen. 1793an Napoleon ezagutu zuen Toulongo setioan. 1794an Berolisko Konbentzioan boterean gora egin zuen. 1795ean Direktorioko bost kideetako bat izan zen. Bere lagun Josefina de Beauharnaisen eta Napoleonen arteko ezkontza erraztu zuen eta Napoleon Italiako Armadako buru izendatu zuen. Bere administrazioaren ustelkeriak eta bere bizitza inmoralak Direktorioaren erorketa eta Kontsulatuaren sorrera eragin zuten. Dirutza handi baten jabea, luxuzko bizitza daramat. Napoleonek konfinatua eta erbesteratua, askatasuna berreskuratu zuen Inperioa erori zenean.
Vasconia Sporting Club (Donostia)

**Vasconia Sporting Club** Donostiako kirol talde bat izan zen XX. mendearen hasieran jokatu zuena.

## 1903 urteko partidak 
Gutxi ezagutzen da kirol talde honen inguruan. 1903an agertzen da aurreneko aldiz Vasconia taldea. Irunés taldearen aurkako partida bat jokatu zuen Atotxako belodromoan. Donostiarrak 1-0 nagusitu zitzaizkien irundarrei. Jokalari hauek osatu zuten Vasconia taldea: Insausti, Martinez, Artola, Larrea, Albizu, Villar, Sena, Dasbruéres, Irigoyen, Gil eta Valle.

Hilabete berean *Vasconia Foot-Ball Club* izenarekin beste partida bat jokatu zuen izena ezagutzen ez den talde donostiar baten aurka. Emaitza 1-1 izan zen.

## 1910ko Kopa 
[300px|thumb|[Real Sociedad 1910ean Ondarretako zelaian. *Vasconia Sporting Club* izenarekin jokatu zuen taldea.]]
1909an *Sociedad de Foot-Ball de San Sebastián* sortu zen, gerora Real Sociedad izango zena. 1909an Club Ciclista izenarekin Kopa irabazi ondoren 1910an berriz jokatu nahi zuen. Erregistro zibilean erregistratu gabe zegoen taldea eta Club Ciclistatik atera berri zenez, aurrez existitzen zen talde baten izena erabili zuen, Vasconia Sporting hain zuzen ere. Vasconiak beraz Realaren uniformea erabili zuen. Garaiko komunikabidetan talde bera balira bezala agerten dira Club Ciclista, Sociedad de Foot-Ball eta Vasconia.

1910 hartan banaketa izan zen futbol federazioan eta bi txapelketa antolatu ziren. *Unión Española de Clubs de Football* izenarekin Donostian antolatu zen txapelketa bat, bestea *Federación Española de Clubs de Foot-ball*-ek antolatu zuen Madrilen.

Donostiako txapelketako partehartzaileak Racing de Irún, Bilboko Athletic, Madrid FC eta Vasconia izan ziren. Garai hartarako dagoeneko txapeldun izanak ziren Athletic eta Madrid FC eta hauel amaierako faserako sailkatuak zeuden, Vasconiak eta Racingek ordea sailkapen partida jokatu behar zuten. Joanekoa Donostian izan zen eta Vasconiak 2-0 irabazi zuen. Itzulerakoa ere Vasconiak irabazi zuen 0-1 Irunen.

Horrela beraz hiru talderen arteko txapelketa jokatu zen. Athleticek eta Vasconiak emaitza berarekin garaitu zuten Madrid FC, 2-0 hain zuzen ere. Partida erabakigarria (bigarrena izan zena) euskaldun bien artean jokatu zen eta bilbotarrak 1-0 nagusitu ziren.

### Kopako ibilbidea 
### Finala 
## Vasconia talde berria 1928an 
1928an *Club Deportivo Vasconia* taldea sortu zen Amaran. Gaur egun Baskonia Kirol Kluba izenarekin jarraitzen du.

## Erreferentziak 
## Kanpo estekak
Judas and the Black Messiah

***Judas and the Black Messiah*** 2021eko Shaka King estatubatuar zinema zuzendariaren film dramatiko biografiko bat da. Pantera Beltzen eta Fred Hampton Chicagoko alderdiburuaren historian oinarritzen da. Daniel Kaluuya, Lakeith Stanfield, Jesse Plemons, Dominique Fishback, Ashton Sanders, Darrell Britt-Gibson, Lil Rel Howery, Algee Smith, Dominique Thorne eta Martin Sheen aktoreek antzeztu zuten.

93. Oscar Sarietan, Taldeko gizonezko aktore onenaren Oscar Saria (Daniel Kaluuya) eta Jatorrizko abesti onenaren Oscar Saria ("Fight for You") irabazi zituen.

## Argumentua 
1960ko hamarkadaren amaieran, William O'Neal delitugile arruntak FBIren informatzaile bezala lan egitea onartzen du, Pantera Beltzen alderdiburua den Fred Hampton suntsitzeko.

## Aktoreak 
* Lakeith Stanfield: William "Bill" O'Neal
* Daniel Kaluuya: Fred Hampton
* Jesse Plemons: Roy Mitchell
* Dominique Fishback: Deborah Johnson
* Ashton Sanders: Jimmy Palmer
* Algee Smith: Jake Winters
* Darrell Britt-Gibson: Bobby Rush
* Lil Rel Howery: Wayne
* Dominique Thorne: Judy Harmon
* Martin Sheen: J. Edgar Hoover
* Amari Cheatom: Rod Collins
* Khris Davis: Steel
* Ian Duff: Doc Stachel
* Caleb Eberhardt: Bob Lee
* Robert Longstreet: Special Agent Carlyle
* Amber Chardae Robinson: Betty Coachman
* Nicholas Velez: José Cha Cha Jiménez
* Terayle Hill: George Sams
* Jermaine Fowler (krediturik gabe): Mark Clark

## Erreferentziak 
## Kanpo estekak 
* IMDBko fitxa irakurgai
Alemaniako Sendien Alderdia

**Alemaniako Sendien Alderdia** (, **Familie**) sendi-gaietan ardaztutako Alemaniako alderdi politiko txikia da. Familie sendi-politiken aldekoa da, eta alderdiak legezko tutoreek egikaritutako adingabeen bozkatzeko eskubidea ezarri nahi du.

2014ko Europako Legebiltzarrerako hauteskundeetan, alderdiak eskualdez gaindiko lehen hautetsia lortu zuen, eta 2019an ostera ere lortu egin zuen. Sarreko estatuko hainbat udaletan hautetsiak ditu.

## Erreferentziak 
## Kanpo-estekak
Borja Barrueta

[thumb|260px|[Jorge Drexlerren kontzertua Montevideon, 2011ko urriaren 10ean. Argazkiaren erdian, Barrueta bateria jotzen.]]

**Borja Barrueta del Río** (Getxo, 1975) euskal musikaria da, jazz bateria jole bezala nazioartean ezaguna, eta BBK Jazz 2016 Sarietan Euskal Musikaririk Onenaren saria eskuratu zuena. Hortan zebilela, jazz-fusion jotzen zuten musikari nagusiago batzuekin kolaboratzen hasi zen; hor izan zuen jazz estandar, solo eta inprobisazioaren berri, eta talde lanaren garrantziaz jabetzen hasi zen. Hor izan zen 21 urte bete arte; 1996ean

Bilbon Adolfo Garcia eta Angel Celadaren klase batzuk jaso zituen; eta Bartzelonan ere "Taller de Músics" akademian hasi bazen ere, bere formakuntza nagusia musikariengandik zuzenean izan da, kalean eta klubetan. 2003an eten txiki bat izan zuen, New Yorken Ari Hoenig, Airto Moreira eta Cyro Baptista musikariekin ikasteko.

Musika jaialdi askotan parte hartu izan du, hala nola The European Jazz Unit jaialdia Juan Ortiz Ariel Rot, Moises Sanchez, Manuel León, Joe Lovano, Lionel Loueke, Niño Josele, Perico Sambeat, Jorge Pardo, Javier Colina, Concha Buika, Javier Ruibal, Kontxi Lorente, Federico Lechner, Pablo Martín Caminero, Eñaut Elorrieta, Markos Untzeta. Estudioko lanez gain, zinemarako soinu bandak ere grabatzen aritu da Alberto Iglesias eta Fernando Velazquez konposatzaileekin.

## Erreferentziak
Espiro konposatu

**Espiro konposatuak** konposatu organiko poliziklikoen familia bat da non eraztunak karbono-atomo bakar batez lotzen diren. Espiro konposatuen eraztunak klase berdinekoak edo desberdinekoak izan daitezke. Eraztunak lotuta dauden atomoari *espiro atomo* deritzo.
[[Fitxategi:Spiro-4.5-decane_V.1.svg|ezkerrera|frame|Espiro-[4,5]-dekanoa]]
[[Fitxategi:Dispiro--4.2.5.2--pentadecane_V.1.svg|frame|Diespiro-[4,2,5,2]-pentadekanoa]]
 
[[Fitxategi:1,3,5-Triazaspiro--5.5-undeca-1,3-diene_V.1.svg|erdian|frame|1,3,5-triazaspiro-[5,5]-undeka-1,3-dienoa]]

## Nomenklatura 
Konposatu hauek izendatzeko espiro partikula txertatzen da, ondoren parentesi karratuak ipintzen dira –[]–, horien barnean lotzen dituen karbonoaren zenbakiak eraztun txikitik zein handitik begiratua eta azkenik nomenklaturari dagokion izena, hots, katea lineala izango balitz izango lukeen izena. Zenbakitzea hasten da espiro atomoaren ondoz ondo dagoen eraztun txikiko atomotik. Adibideak:

[[Fitxategi:1-Bromo-3-chloro-spiro(4.5)decan-7-ol_Position_of_Substituents_V2.svg|ezkerrera|1-bromo-3-kloro-espiro-[4,5]-dekan-7-ola non atomoen posizioak markatuta dauden|thumb|224x224px]]
[[Fitxategi:1-Bromo-3-chloro-spiro(3.6)decan-7-ol_SUBSTITUTION_POSITIONS_V2.svg|thumb|218x218px|1-bromo-3-kloro-espiro-[3,6]-dekan-7-ola karbonoen posizioak markatuta dituena|none]]

## Erreferentziak
Europako Kontserbadore eta Erreformistak

**Europako Kontserbadore eta Erreformistak (ECR)** Europako Legebiltzarreko talde euroeszeptiko eta eurofederalismoaren aurkakoa ECR-ren helburu nagusiak dira, batetik, *Eurorrealismoa* oinarri hartuz, Europar Batasuna (EB) neurri barik integratzearen eta EB europar superestatu federal bilakatzearen aurka egitea, eta, bestetik, merkatu askeko politikak eta immigrazio-kontrol zorrotzagoak aldeztea. ECR-ren barnean, jarrera antifederalista eta eurorrealista edo eurokritikoari atxikitzen zaizkion alderdi kontserbadore sozialen, eskuindar populisten, kontserbadore liberalen, kristau-demokraten, naziozaleen eta kontserbadore nazionalen joerak daude. ECR-ren barruko alderdi batzuk euroeszeptizismo biguna sustatzen dute, hau da, EBren erreforma demokratikoa eta haren aginte batzuk eta burokrazia murriztea eskatzen dute, merkatu askeari eta estatuen arteko lankidetzari eutsita. Beste alderdi eta eurolegebiltzarkide bakar batzuk Batasunetik guztiz irtetea, EBko kidetza atxikitzeko erreferendumak eta Eurogunetik irtetea aldezten dute.

ECR Europar Erreformaren aldeko Higikundearen inguruan sortu zen, 2009ko Europako Legebiltzarrerako hauteskundeen ostean, Erresuma Batuko Alderdi Kontserbadorearen buruzagi David Cameronek eskatuta. Gaur egun, Europako Legebiltzarreko seigarren talderik handiena da, 16 herrialdetako 62 legebiltzarkiderekin.

Orain, eurolegebiltzarkide-kopuruari dagokiola, alderdirik ugariena Poloniako Legea eta Justizia (PiS) da.

## Erreferentziak 
## Kanpo estekak
Iñaki Encina Oyon

**Iñaki Encina Oyon** (Eskoriatza, Gipuzkoa, 1978ko abuztuaren 2a) orkestra zuzendaria eta piano-jotzailea da. 2021ean Parisko Garnier Opérako orkestra buru bihurtu zen. Musikeneko ikasle izan zen, eta handik landa Parisko Operako tailer lirikoan sartu zen, 2005ean. Han, hainbat proiektutan parte hartzeaz gain, zenbait ekoizpen zuzendu zituen. Parisko Garnier Opérako kontzertu bat zuzendu zuen. Geroago, Lille, Dijon, Rouen, Rennes eta Buenos Airesko Colon Antzokian lan egin zuen. Tokioko Metropolitan Orchestra ere zuzendu zuen.

## Biografia 
Iñaki Encina Oyon Eskoriatzan (Gipuzkoa) jaio zen, eta Gasteizen hazi. Gasteizko Jesus Guridi Kontserbatorioan hasi zen pianoa eta klabezina jotzen ikasten. Handik landa, Frantziako Tolosako Thérèse Dussaut kontserbatorioan trebatu zen, eta piano-jole laguntzaile titulua atera zuen.

2005ean Parisko Operan hasi zen lanean, eta geroztik hainbat operetan aritu da. Baita Tokikoko Metropolitan Orchestrako zuzendari ere. Hainbat operaren sorkuntzan parte hartu du, besteak beste Xavier Dayer, Kaija Saariaho eta Philippe Fénelonekin.

2016an Périgord Noir Jaialdiko Nazioarteko Akademia Barokoko zuzendari musikal bihurtu zen, eta hainbat obra zuzendu zituen, besteak beste San Giovanni Battista de Stradella, Il trionfo del tempo e del disingannode Händel eta Der Tag des Gerichtsde Telemann.

Madrilgo Errege Antzokiko laguntzaile buru izan zen, eta baita Valentziako Reina Sofia Arteen Jauregikoa ere.

Orkestra buru izateaz gain, pianoa jotzen ere jarraitzen du, eta hainbat errezital eskaintzen ditu, hala nola Parisko Louvreko auditoriumean, Bastillako operako anfiteatroan, Lilleko operan, Bilboko Arriaga Antzokian edota Madrilgo Zarzuelako Antzokian.

## Erreferentziak 
## Kanpo estekak
Markovnikoven arau

Kimika organikoan **Markovnikov-en arauak** adizio-erreakzioak nola gertatzen diren gobernatzen du.

Arauak honela dio: *HX, HOH, HCN,... moduko konposatu batek alkeno edo alkino asimetriko batekin adizio-erreakzio bati jarraitzen badio, konposatuaren zatirik positiboena (hidrogenoa, normalean) alkeno edo alkinoaren lotura asegabeko karbonoen artean hidrogeno-atomo gehien duen karbonoarekin lotzen da*. Adibide pare bat:

 CH3CH=CH2 + HCl -> CH3CHClCH3

CH3CH2CH=CH2 + H2O -> CH3CH2CH(OH)CH3 

Arauak balio du erreakzioaren bitartekoa karbokatioi bat denean. Horrela ez bada, erradikal askeen bidez doanean erreazioa esaterako, hidrogeno-atomoa lotura asegabean hidrogeno-atomo gutxien duen karbonoari lotzen zaio. Horrelakoei *anti-Markovnikov erreakzio* deritze.

erdian|thumb|571x571px|Anti-Markovnikov erreakzioa

Araua Vladimir Markovnikov kimikari errusiarrak eman zuen 1970an.

## Erreferentziak 
## Kanpo estekak
Krema garratz

**Krema garratza** esne hartzituko krema bat da, gatza eta gehigarriak dituena; testura leuna, aromatikoa, zapore garratza (esne-gaina ez bezala) eta biskositate altua ditu.

## Kanpo estekak
Clesa

**Clesa** Espainiako enpresa da, elikagaien ekoizpenean lan egiten duena. Agustín González Mozok 1943an Burgosen sortua, egun ACOLACT galiziar kooperatiba-taldekoa da eta egoitza nagusia Caldas de Reisen du.

## Kanpo estekak 
* Webgune ofiziala
María Asunción Català

**Maria Assumpció Català i Poch** (Bartzelona, 1925eko uztailaren 14a - Bartzelona, 2009ko uztailaren 3a) irakaslea, matematikaria eta astronomo katalana izan zen. 1952tik 1991ra irakaskuntzan aritu zen.

Bartzelonako Matematika Mintegiko Astronomia Saileko laguntzaile gisa hasi zen, Alfontso X.a Jakitunaren Patronatuari lotuta, Ikerketa Kontseilu Gorenean. Ondoren, Henri Poincaré Institutuan lan egin zuen eta Kataluniako Unibertsitate Politeknikoko Teknologiako katedra bereziarekin ere kolaboratu zuen.

1970ean, zientzien doktoregoa lortu zuen lehen emakumea izan zen Bartzelonako Unibertsitateko Matematika Sailean (UB), *Contribución al estudio de la dinámica de los sistemas estelares de simetría cilíndrica*. izeneko tesiarekin. Gainera, eguzki-orbanen behaketa sistematikoak eta orbita eta eklipseen kalkuluak egin zituen hogeita hamar urte baino gehiagoz, eta hamaika lizentziatura tesi eta zazpi doktoretza tesi zuzendu zituen.

15 urtez ordezkatu zuen Espainia astronomiaren irakaskuntzari buruzko Nazioarteko Astronomia Batasunaren 46. batzordean eta, 1997tik 2009an hil zen arte, aholkulari zientifikoa izan zen National Geographic aldizkariaren Espainiako edizioko astronomia sailean.

1984an erretiratu zen, baina Espainiako Astronomia Elkartearen sei hilean behingo bileretara joaten jarraitu zuen, eta horrek astronomia eta unibertsitate komunitateekin harremanetan jarri zuen. eta, urte horretan bertan, irakasle bezala hasi zen lanean UBko Astronomia Sailean. Beste alde batetik, 1982 eta 1984 artean, irakasle agregatu gisa lan egin zuen Astronomia, Astrofisika, Geofisika eta Geodesia irakasten; azken hau, berriz ere UBko Astronomia eta Meteorologia Fakultatean irakasten hasi zenean, Kataluniako Institutu Kartografikoarekin zientifikoki kolaboratzea eragin zuena. Unibertsitate honetan 65 urterekin erretiratu zen arte lan egin zuen, garai hartan legeak ezarritako erretiro-adina zena.

Bigarren hezkuntzako eta unibertsitateko irakasle izateaz gain, nazioarteko eta nazioko erakunde garrantzitsuetan ere izan zituen karguak. Adibidez, Nazioarteko Astronomia Batasuneko (UAI) kide izan zen 1976tik eta, 15 urtez, elkarte horretako astronomia irakasteko 46. Batzordeko espainiar ordezkaria. Bestalde, Europako Astronomia Elkarteko, Espainiako Astronomia Elkarteko, Kataluniako Zientziaren eta Teknikaren Historiako Elkarteko eta Kataluniako Matematika Elkarteko kide izan zen. 1965ean, Zientziaren Historiako Unibertsitatean Ikerketarako Laguntza emateko Astronomia Arabiarraren espezialitateko ikerketan lagundu zuen.
* 2018ko apiriletik aurrera, Bartzelonako Comte Borrell 305 etxadiak "Jardí d 'Assumpció Català" izena du.

## Erreferentziak 
## Kanpo estekak 
* UBren komunikazioak
Parmalat

**Parmalat S.p.A.** Italiako enpresa multinazionala da, elikagaien ekoizpenean lan egiten duena. UHT prozesuaren bidezko munduko esne-ekoizlerik handiena zela, 2003an porrot egin zuen. 14.000 miloi euroko porrot hau oraindiko Europako handiena da.

## Erreferentziak 
## Kanpo estekak 
* Webgune ofiziala
Suntory

Japoniako enpresa multinazionala da, garagardo eta edari destilatuen ekoizpenean lan egiten duena. 1899an sortua, bere industriako enpresarik antzinetariko bat da. Bere egoitza Dojimahaman, Kitan, (Osaka) dago.

## Kanpo estekak 
* Webgune ofiziala
Lactalis

**Lactalis** Frantziako enpresa multinazionala da, elikagaien ekoizpenean lan egiten duena. Besnier familiaren jabetzakoa, Lavalen du egoitza. 

Lactalis munduko esneki ekoizlerik handiena eta, elikagaien industrian, Frantziako bigarrena (Danone du aurrean). Parmalat, Président, Siggi's Dairy, Skånemejerier, Rachel's Organic eta Stonyfield Farm marken jabea da.

## Erreferentziak 
## Kanpo estekak 
* Webgune ofiziala
Timiauine

**Timiauine** (edo **Timiaouine,** **Timéiaouine,** **Timéiawine)** Algeriako udalerri bat da Bordj Badji Mokhtar probintzian. Algeriako muturrean dago hegoaldean Aljeriako Saharan, Tanezrouft basamortuko ekialdean dago, Maliko mugatik gertu.

## Geografia 
### Kokapena 
Timiauine udalerriaren lurraldea Adrarreko wilayaren hego-ekialdean dago, Aljeriako hegoaldeko muturrean.

Timiauine non dagoen bezala dago artez :

* 130 km Bordj Badji Mokhtar-tik hego-ekialdera;
* 465 km au sud-ouest de Tamanrasset-tik hego-mendebaldera ;
* 850 km Adrar-etik hego-ekialdera;
* 1 820 km Alger-retik hegoalera
### Herriak, auzoak eta herrixkak 
1984an, Timiauine udalerria herri bakar batez osatua zen  :
* Timiaouine.

## Toponimia 
Amazigeraz, Timiauine-k "hutsuneak" esan nahi du.

## Historia 
1904an, Frantziak bi zutabe bidali zituen Sahara erdialdeko azken hutsune handiaz jabetzeko, Adrar des Ifoghas. Bata Tamanrasset-etik abiatzen da, iparraldera, Laperrine jeneralak aginduta, bestea Timbuktu- tik, hegoaldera, Théveniaud tenienteak aginduta. Elkartu ziren 1904ko apirilaren 1ean Timiauine putzuan.

## Osasuna 
Adrarreko wilayako ospitaleetako batean egiten dira kontsulta espezializatuak eta udalerriko biztanleentzako ospitaleratzeak hauetan:

* Adrarreko Ibn Sina Ospitalea  .
* Mohamed Hachemi Ospitalea Timimounen  .
* Reggane Ospitalea .
* Noureddine Sahraoui Ospitalea Aoulef-en  .
* Bordj Badji Mokhtar Ospitalea  .
* Zaouiet Kounta Ospitalea  .
* Tililane ospitaleko zentroa  .
** 240 ohetako ospitale orokorra  .
** 120 oheko geriatria.
** Ospitale psikiatrikoa 120 oherekin.
** 120 oheko minbizia zentroa.

## Erreferentziak 
## Ikus, gainera 
* Tanezrouft
* Bordj Badji Mokhtar

## Kanpo estekak
Susana Mataix

**Susana Mataix** **Hidalgo** (Pontevedra, 1950eko urtarrilaren 19a), Espainiako idazlea eta matematikaria da, Zientzian eta Matematikan espezializatua, bai eta literaturarekin eta artearekin duten harremanean ere. Haurtzarotik bizi izan zuen zientziaren mundua, Mariano Mataix Lorda zientzialariaren aitaren bidez.

## Biografia 
Mataix Pontevedran jaio zen, bere aitaren lanpostua zela eta. 1972an Bartzelonara joan zen Bartzelonako Unibertsitatean Zientzia zehatzak ikastera, eta bertan lizentziatu zen. Ondoren, Madrilera joan zen bizitzera, eta Enpresen Administrazioan Masterra egin zuen Madrilgo Enpresa Institutuan, 1985ean. Hiri honetan bizi izan zen 2014 urtera arte, bere senar Eugenio Triana zientzialari eta politikariarekin batera Alacantera joan zenean.

Frantzian, Estatu Batuetan eta Espainian energia eta telekomunikazio sektoreetako enpresetan lan egin du.

Madrilgo Sofia Erregina Museoan lehen etapa inauguratu zuen *"Prozesuak: Kultura eta Teknologia Berriak* " Erakusketaren zuzendaria izan zen 1986an. Nazioarteko erakusketa horretan teknologiarekin lan egiten duten artisten lanak bildu ziren, Sonia Sheridan artistaren aitzindaria. José Val del Omar zinemagile aintzindaria, bideo artea, elektrografia, musika elektronikoa, ordenagailuz lagundutako marrazkia, etab.

## Kanpo estekak
Real Sociedad 2003-2004

**2003-2004 denboraldian** Real Sociedad hamabosgarren postuan amaitu zen Ligan. Kopann bi kanporaketa jokatu zuten, eta UEFA Champions Leaguean, final zortzienetaraino iritsi ziren.

Jokalari nabarmenen artean Alonso, Nihat, Kovacevic, De Pedro eta Karpin egon ziren. Entrenatzaile arrakastatsua Raynald Denoueix izan zen. Presidente lanetan, bestela, Jose Luis Astiazaran egon zen.

## Jokalariak 
### Atezainak 
* Sander Westerveld (20 partida, 0 gol).
* Alberto López (18 partida, 0 gol).

### Atzelariak 
* Aitor Lopez Rekarte (35 partida, 0 gol).
* Gabriel Schürrer (33 partida, gol 1).
* Bjørn Tore Kvarme (29 partida, 0 gol).
* Agustin Aranzabal (24 partida, 0 gol).
* Lionel Potillon (20 partida, 0 gol).
* Igor Jauregi (17 partida, gol 1).
* Sergio Boris (7 partida, 0 gol).
* Natxo Azpilikueta (1 partida, 0 gol).
* Mikel Azparren (0 partida, 0 gol).

### Erdilariak 
* Valeri Karpin (38 partida, 7 gol).
* Xabier Alonso (34 partida, 3 gol).
* Igor Gabilondo (33 partida, 5 gol).
* Mikel Aranburu (32 partida, 0 gol).
* Bittor Alkiza (28 partida, 0 gol).
* Javier de Pedro (13 partida, gol 1).
* Xabi Prieto (11 partida, 2 gol).
* Jose Javier Barkero (3 partida, 0 gol).
* Mikel Alonso (3 partida, 0 gol).

### Aurrelariak 
* Darko Kovačević (36 partida, 8 gol).
* Nihat Kahveci (32 partida, 14 gol).
* Oscar De Paula (27 partida, 5 gol).
* Lee Chun-Soo (13 partida, 0 gol).

## Liga 
15. postuan amaitu zen Ligan talde txuri-urdina, 46 punturekin. 38 partida jokatuta, 11 irabazita, 13 berdinduta eta 14 galduta. Aldeko 49 golekin, eta aurkako 53.

### Sailkapena 
1. Valencia Club de Fútbol: 77.

2. FC Barcelona: 72.

3. Deportivo de la Coruña: 71.

4. Real Madril: 70.

5. Athletic: 56.

6. Sevilla Fútbol Club: 55.

7. Atletico Madril: 55.

8. Villareal CF: 54.

9. Real Betis Balompié: 52.

10. Malaga CF: 51.

11. Real Mallorca: 51.

12. Real Zaragoza: 48.

13. Osasuna futbol kluba: 48

14. Albacete Balompié: 47.

15. **Erreala**: 46.

16. Racing de Santander: 43.

17. RCD Espanyol: 43.

18. Real Valladolid: 41.

19. Celta de Vigo: 39.

20. Real Murcia: 26.

### Emaitzak 
## Kopa 
### Hogeitamabienak 
* 2003/10/07: Real Oviedo 1 - **Erreala** 2.

### Hamaseienak 
* 2003/12/17: Deportivo Alavés 2 - **Erreala** 1.

## Champions League 
## Ikus, gainera 
* Espainiako futbol ligako lehen mailako 2003/2004ko denboraldia
* Errealaren ibilbidea Europan

## Kanpo loturak 
* Squad of Real Sociedad 2003-04.
MBK Orbea Team

**MBK Orbea Team**, Orbea bizikleta ekoizleak mendi bizikletan izan zuen profesional taldea izan zen. Bertan Julien Absalon handia egon zen, Iñaki Lejarreta eta beste batzuen artean. Joko Olinpikoak eta Munduko Txapelketa irabazi zituen, beste proba askoren artean. 2012ko abenduaren 16an taldeko Iñaki Lejarreta txirrindularia kotxe batez harrapatua izan zen.

## Taldeak 
### 2012 
* Julien Absalon
* Iñaki Lejarreta
* Ruben Ruzafa

### 2011 
* Julien Absalon
* Iñaki Lejarreta
* Ruben Ruzafa

### 2010 
* Julien Absalon
* Iñaki Lejarreta
* Ruben Ruzafa

### 2009 
* Julien Absalon

* Iñaki Lejarreta
* Ruben Ruzafa

### 2008 
* Julien Absalon
* Iñaki Lejarreta

### 2007 
* Julien Absalon
* Iñaki Lejarreta
* Julen Zubero
### 2006 
* Iñaki Lejarreta
* Julen Zubero
* Ruben Ruzafa
* Jean-Christophe Peraud
### 2005 
* Iñaki Lejarreta
* Julen Zubero
* Marek Galinski

### 2004 
* Iñaki Lejarreta
* Marek Galinski
* Cedric Ravanel

## Palmaresa 
### 2012 
* Banyoles.
* Saint-Raphael.
* Houffalize.
* Lazkao.
* Stoumont.
* La Brese.
* Berna.
* Super Bese.
* Boom.

### 2011 
* Frantziako Txapelketa.

### 2010 
* Frantziako Txapelketa.

* Offenburg.

### 2009 
* Munduko Kopa.
* Frantziako Txapelketa.
* Houffalize.
* Madrid.

### 2008 
* Joko Olinpikoak.
* Munduko Kopa.
* Frantziako Txapelketa.

### 2007 
* Munduko Txapelketa.
* Munduko Kopa.
* Frantziako Txapelketa.

### 2005 
* Poloniako txapelketa.

### 2004 
* Poloniako Txapelketa.

## Erreferentziak 
## Kanpo estekak
Mariano Mataix Lorda

**Mariano Mataix** **Lorda** (Madril, 1922ko urtarrilaren 8a - Tarragona, 2006ko uztailaren 17a ) ingeniaritza elektronikoan eta energia nuklearrean aditua zen Espainiako zientzialaria izan zen. Susana Mataix idazle eta matematikariaren aita.

## Prestakuntza 
Mataixek, militar eta ingeniari baten semeak, Junta de Ampliación de Estudios-ek sortutako eta Enseñanza Libre erakundearen ideietan oinarritutako Instituto Escuela-n ikasi zuen.

1950eko hamarkadan Estatu Batuetara joan zen New Yorkeko Columbia Unibertsitatean Ingeniaritza Elektriko eta Elektronikoko masterra egitera. Horrez gain, Ingeniaritza Nuklearrean lizentziatu zen Saclay Zientzia eta Teknika Nuklearren Institutuan (Frantzia) eta Enpresen Zuzendaritzako masterra egin zuen Enpresen Administrazio Eskolan, Industria Antolakuntzan lizentziatuta.

## Ibilbide profesionala 
Ikertzaile-lanaz gain, irakaskuntzan jardun zuen hainbat erakundetan, hala nola, Maringo Itsas Eskolan (Pontevedra), eta Radar ikastaroetan parte hartu zuen Britainiar Itsas Armadan. Irakasle izan zen Torres Quevedo institutuan eta Juan de la Cierva de Investigaciones Científicas Patronatuan (erakunde hau enpresa teknologikoak Ikerketa Zientifikoen Goi Kontseiluarekin elkartzeaz arduratu zen).

Radar irakaslea izan zen Bartzelonako Telekomunikazio Ingeniarien Goi Eskolan, eta itsas segurtasuneko enpresa pribatuetan lan egin zuen.

INI izeneko Industriako Institutu Nazionalaren atal nuklearreko kide izan zen, eta erakunde horretan Espainiako lehen zentral nuklearrak instalatzearen alde egin zuen, bideragarritasunari buruzko ikerketak egin ondoren. 1972an Vandellós I zentral nuklearreko zuzendari izendatu zuten, urte horretan martxan jarri zenetik zortzi urtez izan zuen kargua. Ondoren, Hispano-Frantses Energia Nuklearreko SA enpresako zuzendaria izan zen. (Hifrensa).

Zuzendari izan zen urte haietan, energia nuklearrari buruzko hainbat artikulu idatzi zituen, batez ere El País eta La Vanguardia egunkarietan argitaratuak.

## Sariak 
Energia nuklearrean aditua izanik, hainbat sari jaso zituen energia nuklearrari buruzko argitalpenengatik, hala nola, "*Situación actual de los reactores de agua ligera*" ("ur arineko erreaktoreen egungo egoera") urteko artikulurik onena, 1968an; "*Energia Nuclear*" ("Energia Nuklearra*")*, Espainiako Energia Nuklearreko Zuzendaritzak 1976an emana; eta beste bat plutonioari buruz, Revista Energía aldizkarian, 1982an.

## Kanpo estekak
Abaroko tunela

**Abaroko tunela** Baltzolako leizeen konplexuan dagoen tunel natural bat da, Diman, Bizkaia. Baltzola ibaiak zeharkatzen du, karstean berriro iragazi eta Jentilzubi baino beherago berriro agertu aurretik.

## Espeleologia 
Tunela bisitagarria da, eta ohikoa da inguruan pasatzen diren ibilbideetan. Tuneletik igarotzen den erreka laster desagertzen da espeleologia tresneria behar duen Abaroko leizean, Jentilzubi I kobarekin lotuta dagoena.

## Erreferentziak 
## Kanpo estekak 
* Abaro-Jentilzubi sisteman espeleologia
René Lalique

**René Jules Lalique** (Ay, 1860ko apirilaren 6a - Paris, 1945eko maiatzaren 1a) frantziar kristal eta bitxien diseinatzailea izan zen.

Louis Aucoc bitxigilearen ikaslea izan zen. École d 'Art Decoratifs-en eta Crystal Palace School of Art Sydenham-en ikasi ondoren, Cartier, Boucheron eta beste batzuentzat bitxiak diseinatzen hasi zen. Patroi nagusietako bat Calouste Gulbenkian izan zen. Bere sorkuntza nagusiak Art nouveau estiloko beiraren artea izan ziren.

## Iruditegia 

Lalique "Spirit of the Wind" Mascot - Flickr - ingridtaylar.jpg|Citroën *Haizearen espiritua,* Blackhawk Museum
Horse by René Jules Lalique.jpg|*Zaldia*
Cigales Lalique Musée Gulbenkian.jpg|*Cicadas*, Museu Calouste Gulbenkian
1956 Rolls-Royce Silver Wraith 'Perspex Roof' motif - Flickr - exfordy.jpg|1956 Rolls-Roye
Tiara de Lalique - Calouste Gulbenkian.jpg|Tiara, Museu Calouste Gulbenkian
Lalique Hood ornament.jpg
René lalique, vaso ronde d'amours et feuillage, francia 1930.JPG|Kristalezko edalontzia
Medusa by René Lalique22.jpg|*Medusa*
Lalique glass altarpiece in the Glass Church Jersey.jpg|St. Matthew's Church (Kristalezko eliza), Millbrook, Jersey
René lalique, pettorale libellula, in oro, smalti, crisoprazio, calcedonio, pietre lunari e diamanti, 1897-98 ca. 01.jpg|Libelula-paparrekoa, Museu Calouste Gulbenkian
Vase - René Lalique.JPG|Kristalezko edalontzia, Museu Calouste Gulbenkian
Lalique "Thistle" pendant.jpg|Belarritakoa, Museu Calouste Gulbenkian
Necklace MET DT1423.jpg|Idunekoa, ca 1897–99, Metropolitan Museum of Art, New York
A lighting fixture of René Lalique in the Tokyo Metropolitan Teien Art Museum.jpg|Argiak Tokyo Metropolitan Teien Art Museumeko aretoan.
A lighting fixture of René Lalique in the Tokyo Metropolitan Teien Art Museum2.jpg|Argiak Tokyo Metropolitan Teien Art Museumeko aretoan.
Khalili Collection Enamels of the World FR919.jpg|Corsage ornament, Khalili Collection of Enamels of the World
Nude Vénus.jpg|Venus biluzik Mougins Museum of Classical Art-en
René lalique, vaso con racemi di vite, metallo (nichel), vetro, avorio e smalti, 1898-1900 ca.jpg|Kaliza
Tombe de René Jules Lalique (division 23).JPG|René Laliqueren hilobia

## Kanpo estekak
Nikaraguako udalerriak

Nikaragua 15 departamentu eta 2 eskualde autonomotan antolatzen da. Horiek, era berean, 153 udalerritan banatzen dira.
thumb|200px|Nikaraguako armarria.
thumb|200px|Nikaraguako kokapena Erdialdeko Amerikan
thumb|200px|Nicaraguako udalerriak
thumb|200px|Nikaraguako Errepublikako banaketa politiko eta administratiboak

## Banaketa politiko administratiboa 
Jarraian, herrialdeko udalerriak zerrendatzen dira, dagokien departamentu edo eskualde autonomoaren arabera.

## Kanpo estekak
Mohammed Bouyeri

**Mohammed Bouyeri** () (Amsterdam, 1978ko martxoaren 8a) Herbehereetako muturreko islamista terrorista da. Jatorri marokiarrez, bizi osorako espetxeratuta dago Vught seguritate handiko espetxean. Bouyerik 2005eko uztailaren 26an Theo van Gogh zinemagilea erail zuen era bortitz batez. Hilketa aurretik Bouyeri pertsona gizartean ondo integratua eta ikasle arduratsu gisa ezaguna zen.

## Erasoa 
### Biktima 
Bouyerik 2005eko uztailaren 26an Theo van Gogh zinemagilea erail zuen. Zinemagilea erlijioarekin eta, bereziki, islamismoarekin oso intelektual kritikoa zen. 2004an, Ayaan Hirsi Aliren gidoi batetik abiatuta, *Submission* ("sumisioa") film laburra ekoitzi eta egin zuen. Lan horretan emakumeen aurkako indarkeria gizarte islamikoetan gaia jorratzen zuen. Filma 2004ko abuztuan eman zuten Holandako telebistan, eta musulmanen artean haserrea piztu zuen, "biraoa" zela esanez. Filmak tratu txarrak jasan dituzten eta erdi biluzik dauden lau emakume musulman erakusten zituen; gorputzetan emakumeen aurkako Koraneko testuak zituzten idatzita.

### Hilketa 
Van Gogh, nahiz eta heriotza-mehatxuak jaso, poliziaren babesa baztertzen zuen. Filma zabaldu eta gutxira, kalean hil zuen marokoar jatorriko islamista herbeheretar batek. Van Gogh bizikletaz lanera zihoala, Mohammed Bouyeri, 26 urteko muturreko erakunde islamista bateko kideak, tiro egin zion, bizikletatik botaz. Bouyerik, txilaba luze bat zeramala, zuzendaria lurrean zegoenean beste zortzi tiroz bota zizkion, sastakatu egin zuen behin baino gehiagotan, eta, azkenik, lepoa moztu zion. Zuzendariaren gorpuaren gainean, labana batekin bularrean sartuta, hiltzaileak bost orrialdeko karta bat utzi zuen, "Alaren izenean" sinatua, mendebaldeko gobernuei, juduei eta Mahomarengan fededun ez zirenei mehatxuak egiten zizkiena. Eskutitza Ayaan Hirsi Aliri zuzenduta zegoen, eta berari eta Herbehereetako beste agintari batzuei antzeko amaiera bat agintzen zien.

### Bizi arteko zigor 
Krimenaren egilea, Mohammed Bouyeri, handik gutxira atxilotu zuten, poliziak haren aurka tiro egin ostean. Fiskaltzak sei kargu kriminal leporatu zizkion. Bouyeriren aurkako epaiketa 2005eko uztailean izan zen. "Nire erlijioaren izenean jardun nuen — Auzitegiari adierazi zion — egunen batean, askatuko banindute, gauza bera egingo nuke". Van Goghen amari zuzendu zitzaion eta esan zion: "Ezin dut ezer sentitu zuregatik [...] fedegabea zarela uste dudalako". 2005eko uztailaren 26an biziarteko kartzela-zigorra ezarri zioten. Gaur egun Vught seguritate handiko espetxean dago espetxeratuta.

## Beste eraso espetxean 
2011ko maiatzaren 27an, Jesse Remmers hiltzaile herbehereetar bizi osorako entzerratuta dagoen beste presoa jipoitu zuen segurtasun oinetakoak erabiliz. Biktima larri zauritu zen aurpegian. Remmersek behin baino gehiagotan ohartarazi zion zuzendaritzari Bouyeriren bere bizitzarekin amaitzeko nahia. Urtebete geroago, Remmers hain seguritate handikoa ez den espetxe batera eraman zuten.

## Erreferentziak 
## Ikus, gainera 
* Theo van Gogh

## Kanpo estekak
Bordj Badji Mokhtar

**Bordj Badji Mokhtar** Aljeriako administrazio-gune bat (daira**)** da Adrar-reko probintzian (Wilaya) kokatua. Hiriburua Bordj Badji Mokhtar izen bereko komunean dago.

2019ko azaroaren 26an, erabateko wilaya (probintzia) bihurtu zen.

## Probintziako delegatuak 
Bordj Badji Mokhtarreko wilayako wali-delegatuaren kargua hainbat pertsona politiko nazionalek okupatu dute sortu zenetik.

## Udalerriak 
Daira hau bi udalerrik osatzen dute : Bordj Badji Mokhtar eta Timiaouine .

## Osasuna 
Daira honetan badira ospitale, tratamendu-gelak, polyclinics eta amatasun-unitateak.

Daira honetako biztanleen kontsulta espezializatuak eta ospitalizazioak Adrar Wilayako ospitaletan egiten dira:

* Adrarreko Ibn Sina Ospitalea  .
* Mohamed Hachemi Ospitalea Timimounen  .
* Reggane Ospitalea .
* Noureddine Sahraoui Ospitalea Aoulef-en  .
* Bordj Badji Mokhtar Ospitalea  .
* Zaouiet Kounta Ospitalea  .
* Tililane ospitaleko zentroa  .
** 240 ohetako ospitale orokorra  .
** 120 oheko geriatria.
** Ospitale psikiatrikoa 120 oherekin.
** 120 oheko minbizia zentroa.

### Tratamendu-gelak 
Daira honetan tratamendu-gelak guztira 171 dira, Adrar Wilayakoak direnak.

### Poliklinikak 
Daira honetan poliklinikak guztira 29 dira  Adrar Wilayakoak direnak. .

* Poliklinika : Ksar

### Amatasun-zentroak 
* Amatasun-zetroa: Ksar

## Erreferentziak 
## Ikus, gainera 
* Adrarreko wilayako Daïras
* Adrar des Ifoghas

## Kanpo estekak
Azeria eta mahatsak

***Azeria eta mahatsak*** (Ἀλώπηξ καὶ βότρυς) Esopori egotzitako alegia ezagun bat da. Gerora, besteak beste Babrio, Fedro, Jean de La Fontaine eta Félix María Samaniego alegialariek berridatzi dute.

## Alegia 
Gose den azeri batek mahats mordoa ikusi du mahatsondotik zintzilik, eta hartu nahi ditu. Altuegi daudela ohartzean, mahatsak mespretxatzen ditu esanez: «Ez daude helduak!»..

Alegia honetako ikaskizuna da beren gaitasun-ezagatik nahi dutena lortu ezin dutenek egoerari botatzen diotela errua.

## Bizenta Mogelen betsioa 
Bizenta Mogelek *Ipui onac* liburuan itzulpen bat eskaini zuen, '''' izenburuarekin.

## Erreferentziak 
## Ikus, gainera 
* Disonantzia kognitibo

## Kanpo estekak
Bordj Badji Mokhtar (hiria)

**Bordj Badji Mokhtar** (edo Bordj-Mokhtar edo BBM, antzinan **Bordj Le Prieur** Frantziako kolonizazio-garaian), udalerri bat da Bordj Badji Mokhtar probintzian (Wilaya), Aljeriako hegoalde urrunean, Tanezrouft basamortuaren ekialdean, Maliko mugatik gertu.

## Geografia 
### Kokapena 
Udalerriaren lurraldea Adrarreko wilayaren hegoaldean dago. Bordj Badji Mokhtar herria dago :

* 500 kmra, mapako distantzian, Tamanrasset-etik hego-mendebaldera ;
* 777 kmra Adrar-etik hego-ekialdera errepidetik eta 740 km mapako distantzia ;
* 2.203 km hegoaldera Argel-etik errepidez, eta 1 730 lerro zuzenean.

### Herriak, auzoak eta herrixkak 
1984an, Bordj Badji Mokhtar udalerria biziokti bakar batetik sortu zen :
* Bordj Badji Mokhtar.

## Historia 
Aljeriako frantziar okupazio garaian hiriari Bordj Le Prieur izena eman zioten eta Saoura departamentuko parte zen. Independentzia lortuta, Bordj Badji Mokhtar izena hartu zuen Aljeriako independentzia ekintzaile Badji Mokhtar-ren omenez.

Leprieur izeneko frantziar batek putzu bat zulatzen duenean hasten da Bordj Badji Mokhtar udalerriaren historia. Geroxeago, gotorleku bat eraiki zuen gertu Frantziako armadak. Gotorleku horri Le Prieur gotorlekua izena.

Aljeriaren independentziaren garaian, gotorlekuak borrokan hil zen lehen aljeriar borrokalarietako baten izena hartu zuen, Badji Mokhtar .

Arabiar eta tuareg komunitateen arteko liskar bortitzek kalte material handiak eta dozena bat hildako eragin zituzten hirian 2013ko abuztuaren 14 eta 15ean , Infara ondoko hirian ( Khalil udalerian) borrokatu zuten lehenago, han beste sei pertsona ere hil ziren  . Azawad Askatzeko Mugimendu Nazionalaren (MNLA) eta Azawadeko Mugimendu Arabiarraren (MAA) arteko oposizioan dute iturburua eta neurri batean Maliko Gerran ere bai.

## Demografia 
## Ekonomia 
## Garraioak 
Bordj Badji Mokhtar hiritik 4 km iparraldera dagoen aireportu batek hornitzen du.

## Osasuna eta hezkuntza 
Bordj Badji Mokhtar ospitalea da udalerriko osasun-egitura. Oran unibertsitateko ospitale zentroaren sarekoa da eta Adrarreko wilayako Osasun eta Biztanleria Sailaren (DSP) menpekoa da.

Adrarreko wilayako ospitaleetako batean egiten dira kontsulta espezializatuak eta baita udalerri honetako biztanleen ospitaleratzeak ere:

* Adrarreko Ibn Sina Ospitalea 
* Mohamed Hachemi Ospitalea Timimounen 
* Reggane Ospitalea
* Aourlefeko Noureddine Sahraoui ospitalea 
* Bordj Badji Mokhtar Ospitalea 
* Zaouiet Kounta Ospitalea 
* Tililane ospitaleko zentroa 
** 240 oheko ospitale orokorra 
** 120 oheko geriatriako ospitalea
** 120 oheko ospitale psikiatrikoa
** 120 oheko minbizia zentroa

## Erreferentziak 
## Ikus, gainera 
* Timiaouine
* Miñan

## Kanpo estekak
Nekazarien Alderdi Nazional Kristau-Demokratikoa

**Nekazarien Alderdi Nazional Kristau-Demokratikoa** (, **PNȚCD**) Errumaniako alderdi kristau-demokratiko 2020ko otsailetik, PNȚCD Europako Kristau Higikunde Politikoaren (ECPM) kidea da.

## Erreferentziak 
## Kanpo estekak
Jesus Sarria

**Jesus Sarria Fernández Alvar** () (Habana, 1887-Bilbo, 1922ko uztailaren 27a) Kuban euskal familia baten altzoan jaiotako idazlea izan zen. Bizkaira itzuli zen eta Bilboko kultura dinamizatzaile handia izan zen. Euskal nazionalismoaren barruan pertsonalitate eklektiko eta irekia izan zen.

## Biografia 
Habanatik oso gazte Bizkaira itzuli zen eta nazionalismoan militante gisa aritu zen; urteekin mugimenduaren ideologo bilakatu zen. Zuzenbidea ikasi zuen, adar administratiboak espezializatuz. Gai horiei buruz argitalpen batzuk egin zituen. Algortan eta Bilbon bizi izan zen.

Lion d'Or kafetegiaren, Sociedad Bilbainaren eta Ateneoaren tertulietan parte hartu zuen. Lehen Mundu Gerraren garaian aldizkari kultural baten ideia landu zuen; 1917an Hermes aldizkariaren lehen zenbakia plazaratu zuen. Dirudienez, haren asmoa, ideologia gainetik, Euskal Herriaren aldeko korronte zabal sortzea zen baina porrot egin zuen, bai aldizkarian baita ere beste ekimenetan. 1922ko uztailaren 27an bere Bilboko etxeko balkoitik buruaz beste egin zuen. Arrazoiak ez dira ondo ezagutzen.

## Hermes aldizkaria 
*Hermes: Revista del País Vasco* 1917 eta 1922 artean Jesus Sarriak argitaratutako Euskal Herriko kulturaren gaineko aldizkaria izan zen. Bilboko kultura aldizkaria izan zen, lehen zenbakia 1917an atera zuena. Hasieran hilero kaleratzen zen eta gero hamabostean behin. Zuzendaria Jesus Sarria abertzalea izan zuen, baina ideologia askotako laguntzaileak izan zituen: R. Maeztu, Pedro Mourlane Mitxelena, Ignacio Areilza, Miguel Unamuno, Arturo Kanpion, Jose Maria Salaberria, Salvador de Madariaga, Manuel de la Sota, Telesforo Aranzadi eta beste asko. 1922an atera zen azken zenbakia.

## Obra 
Artikulu askorekin batera, batez ere *Hermes* aldizkarian, liburu eta liburuxka batzuk idatzi zituen:
* *Las Sociedades Extranjeras en la legislación inglesa* (Madril, 1909).
* *Las compañías anónimas. Necesidad de reformarlas* (Bilbo, 1916).
* *Ideología del nacionalismo vasco* (Bilbo, 1918, 129 or.).
* *Autonomía nacional y democracia* (Bilbo, 1918, 10 or.).
* *Gobierno propio vasco y unidad del Gobierno* (Bilbo, 1918, 13 or.).
* *Vibraciones de la Patria* (1918, Bilbo; 19 or.).
* *Tres invocaciones por Euzkadi* (Bilbo, 1918).
* *Oligarcas y ciudadanos* (Bilbo, 1919, 27 or.).
* *En defensa de lo nacional* (Bilbo, 1919, 21 or.).
* *La inmortalidad de Arana Goiri* (Bilbo, 1919, 17 or.)
* *Patria Vasca* (Bilbo, 1920, 131 or.).

## Erreferentziak 
## Bibliografia 
* Koldo San Sebastián: *Jesús de Sarria: nacionalismo y heterodoxia*, Ediciones Alderdi, 1985.
* Koldo San Sebastián: "Biografía de Jesús de Sarría". *Bidebarrieta: Revista de humanidades y ciencias sociales de Bilbao*, 7zk., 2000. ISSN 1137-4888
* Germán Yanke: *Jesús de Sarría: El nacionalista heterodoxo*, "Bilbaínos recuperados" bilduma, Bilbo: 2012. ISBN: 978-84-937587-9-0

## Ikus, gainera 
* Hermes (aldizkaria)

## Kanpo estekak 
* :Jesus Sarria Auñamendi Entziklopedian.
Domenichino

**Domenico Zampieri**, **Domenichino** txikigarriagatik ezaguna (Bolonia, 1581eko urriaren 21a - Napoli, 1641eko apirilaren 6a) italiar Barrokoko margolaria izan zen.

Denis Calvaert margolari flandestarrarekin ikasi zuen. 1602an Erromara joan zen eta Annibale Carracciren ikaslea izan zen. Francesco Albani eta Guido Reni boloniatarrekin bizi izan zen eta Giovanni Lanfrancorekin lan egin zuen. Laster, erlijio-patroien enkarguak eta elizak apaintzeko enkarguak jaso zituen. 1631n Erroma Napolira joan zen, eta han diru gehiago eskaini zioten bere lanengatik. Agian pozoituta hilko zen. Errudunak arerio jeloskorrak lirateke (Napoliko kabala: Jusepe de Ribera, Battistello Caracciolo eta Belisario Corenzio).

Bere artea klasiko-idealista da. Edertasunaren ideia (idea del bello) garatzen du, Edertasunaren ideia garatzen du, antzinateko eta Errenazimentuko artearen adibiderik onenak aztertuz eta imitatuz. Estilo modernora egokitutako musika-tresnak ere asmatu zituen.

## Iruditegia 

Domenichino (Domenico Zampieri) (Italian) - The Way to Calvary - Google Art Project.jpg|Kalbarioko bidea c. 1610
Domenichino (Domenico Zampieri), The Adoration of the Shepherds, c. 1607-10, Oil on canvas, 143 x 115cm, National Gallery of Scotland.jpg|Artzainen gurtza, c. 1607-10
Domenichino - Paesaggio con Tobias.jpg|Paisaia Tobiasekin, 1610-13
El sacrificio de Isaac (Domenichino).jpg|Isaaken sakrifizioa, 1627-28
DomenichinounicornPalFarnese.jpg|Birjina adabarkarrekin, c. 1604-05
Zampieri_St_John_Evangelist.jpg|San Joan Ebanjelaria
Domenichino - Diana and her Nymphs - WGA06390.jpg|Diana eta bere ninfen arteko arku tiro lehiaketa, 1616

## Kanpo estekak
Laigueglia Saria

**Laigueglia Saria** Italiako txirrindularitza lasterketa da, Liguriako Laigueglia hiriaren inguruan lehiatua. 1964an sortua eta otsailean antolatua, “UCI Europe Tour”reko proba da 1.1 kategorian (2005 eta 2014 artean), eta 2015etik 2019ra 1.HC mailan. 2020an “UCI ProSeries” mailan sartu zuten, hots, nazioarteko txirrindularitzaren bigarren mailan.

Laigueglia Saria Laiguegliako udalerriak antolatzen du. Ibilbidean, hiru mendate ditu : Passo del Ginestro, bi aldiz igotzen dena, eta Passo Balestrino.

## Palmaresa 
**Oharra:** 1972ko lasterketan, Harry Jansen bigarren sailkatu bazen ere, emaitza deuseztatua izan zen dopinagatik

## Ikus, gainera 
* klasikoak (txirrindularitza)

## Erreferentziak 
## Kanpo estekak 
* Webgune ofiziala
Franco Bitossi

**Franco Bitossi** (Camaioni di Carmignano, Toscana, 1940ko irailaren 1a -) italiar txirrindulari ohia da. Herrialde honetako txirrindularirik handienetako bat izan zen, bere ibilbide profesionalean 171 garaipen lortu zituelarik 1961 eta 1978 artean.

Garaipenen artean, nabermentzekoak dira, bi Lombardiako Giro Tirreno-Adriatikoa, Suitzako Itzulia eta Kataluniako Volta.

## Kirol ibilbidea 
Profesionaletan bere lehen garaipena Hegoaldeko Hiru Egunetako etapa izan zen, Philco taldearen koloreekin. 1964an Springoil-Fuchs taldera joan zen eta Italiako Giroan lau etapa irabazi zituen, Cuneo-Pinerolo etapa mitikoa barne. 1965ean Pratoko Filotex talde legendariora pasa zen eta Suitzako Itzulia (2 etapa irabazita) eta Züricheko txapelketa irabazi zituen.

1966an bi etapa irabazi zituen Italiako Giroan eta Frantziako Tourrean, baita Sabatini Kopa ere. 1967an Tirreno-Adriatiko, Lombardiako Giroa eta Agostoni Kopa irabazi zituen. 1968an, berriz ere bi etapa irabazi zituen Giroan eta Tourrean, non puntukako sailkapena ere lortu zuen (lehen italiarra), horretaz gain Züricheko txapelketa, Sabatini Kopa, eta Bernocchi Kopa eskuratu zituen. 1969an Italiako Giroko puntukako sailkapenean gailendu zen, elastikoa hasieratik amaieraraino mantenduz.

1970ean Italiako txapeldun bihurtu zen eta, besteak beste, Giroko lau etapa irabazi zituen (baita puntukako sailkapena ere) eta Kataluniako Volta. 1971n Italiako txapeldun titulua mantendu zuen, Pratoko Industria eta Merkataritza Sari Nagusia probako garaipenarekin.

1972an, Frantziako Gap Munduko Txapelketan izandako epilogo zoritxarrekoaren ondorioz egunkari guztien azaletan agertu zen, non azken metroetan Marino Basso taldekideak harrapatu eta zilarrezko dominarekin konformatu behar izan zuen. Zoritxarreko geratera horrek, hala ere, irabazi izan balu baino ospetsuago bihurtu zuen.

1973an, Filotex taldea utzi eta Sammontanara joan zen eta Venetoko Giroa eta Emiliako Giroa irabazi zituen. Hurrengo urtean, Scic taldearekin, 4 etapa irabazi zituen Suitzako Itzulian eta 3 Italiako Giroan.

1976an Italiako txapeldun bihurtu zen, berriro ere, Zonca Santini taldearekin. Hurrengo urtean, berriz ere taldez aldatu eta Viborrekin elkartu zen, non Camaioreko Sari Nagusia prestigiotsua irabazi zuen. Urte honetan bertan, berriz aukeratu zuten Munduko txapelketarako, eta brontzezko domina bikaina poltsikoratu zuen San Cristobalen, Venezuelan.

1978an amaitu zuen karrera, Gis Gelati taldearen koloreekin, bi lasterketa berri irabaziz. Franco Bitossi "Cuore matto" (bihotz eroa) goitizenarekin ezaguna zen, bihotzeko arritmia bat zela eta, noizbehinka laterketa baten eridian gelditzera behartzen ziona. Bere izaera oldarkorragatik, oso ezagun egin zuen eta Italiako txirrindularitzak emandako txapeldun handienetariko bat bihurtu zen.

## Palmaresa 
## Emaitzak lasterketa nagusietan 
### Itzuli Handiak
### Klasikoak eta Txapelketak 
## Erreferentziak 
## Kanpo estekak 
*
3. gunea (Bizkaiko Garraio Partzuergoa)

[thumb|400x400px|[Bilboko aldirien sarea|Bilboko aldirien sareko mapa, guneetarekin]]
**3. gunea** ( estilitzatua) Bizkaiko Garraio Partzuergoak kudeatutako garraio publikoko zerbitzua banatzen den 5 eremuetako bat da.

Sarearen Bilboaldea inguratzen dagoen gunea da eta 32 udalerri osatzen du.

## Gune horretan geltokia duten garraio publikoko lineak 
### Aldiriko trenak 
* Euskotren Trena
** linea (Bedia eta Euba artean)
** linea (Bedia eta Amorebieta-Geralekua artean)
* Renfe Aldiriak
** linea (Muskiz bakarrik)
** linea (Ugao-Miraballes eta Arakaldo artean)
** linea (Sodupe eta Aranguren artean)

### Metroa 
* Bilboko metroa
** linea (Larrabasterra eta Plentzia artean)

### Autobusa 
* Sopelbus
* Bizkaibus

## Erreferentziak 
* «Bizkaiko garraio publikoaren gune sistema | bizkaiko garraio partzuergoa»&nbsp;*www.ctb.eus*&nbsp;Noiz kontsultatua: 2021-04-06.

## Ikus, gainera 
* Bizkaiko Garraio Partzuergoa

## Kanpo estekak 
* Bizkaiko Garraio Partzuergoaren webgunea
Herri Alderdi Erregezalea

**Herri Alderdi Erregezalea** (, **PPM**) lokalismoa eta nekazarizaletasuna sustatzen duen Portugalgo alderdi politiko bat da, Portugalen monarkia berrezartzearen aldekoa.

1974ko maiatzaren 23an, Krabelinen Iraultzaren testuinguruan, Bateratasun Erregezalearen ekimenez, *Estado Novoaren* aurkako talde batzuek sortu zuten, eta Francisco Rolão Pretok Zuzendaritza Batzordearen eta Biltzarraren Lehendakaritza bere gain hartu zuen. Egun hartatik Gonçalo Ribeiro Telles PPMren buruzagia izan zen, 1994an alderdia utzi zuen arte Lurraren Alderdia (MPT) –ekologista eta kontserbadorea– sortzeko.

Gaur egun, babes politiko gutxiko alderdi politiko erregezale txikia da. Jakina denez, Bragantzako duke Duarte Pio erregegaia ez dator bat PPMren programaren zenbait neurrirekin, eta ez du ofizialki babesten, bereziki, Nuno da Câmara Pereirak zuzendu zuenean, Louléko duke erregegaiaren aldezle ezaguna izateagatik.

PPM 2009ra arte Errepublikaren Batzarrean diputatu bi eduki zituen, Alderdi Sozialdemokrataren zerrendetan hautatutakoak, haren buruzagi Pedro Santana Lopesekin adostu ostean. 2009an, Câmara Pereiraren zuzendaritzapean, PPM bere kabuz aurkeztu zen, eta ez zuen eserlekurik lortu. 2019ko legebiltzarrerako hauteskundeetan, PPM ez zuen ordezkaririk lortu, 8.431 boz (% 0,16) lortu zituelako.

PPM Nazioarteko Biltzar Erregezalearen eta Europako Kristau Higikunde Politikoaren kide da.

## Erreferentziak 
## Kanpo estekak